Nasilje u Kirgistanu
Gotovo 100 hiljada Uzbekistanaca napustilo domove i okupilo se u blizini granice sa Uzbekistanom
Puščana vatra je odjekivala gradovima na jugu Kirgistana četvrtog dana nasilja od kojeg je gotovo 100 hiljada Uzbekistanaca pobeglo iz svojih domova i okupilo se u blizini granice. Funkcioneri navode da su u nemirima koji su počeli u četvrtak poginule 124 osobe, a da je više od 1600 ljudi ranjeno. Lideri uzbekistanske zajednice tvrde da je broj poginulih veći. Očevici pričaju da su naoružane bande mogle da se vide na ulicama Oša, a vesti o sukobima stižu i iz Džalalabad. Kirgizi su spaljivali kuće i radnje u uzbekistanskim četvrtima, tvrdeći da brane jug zemlje od pokušaja Uzbekda ga osvoje. Kirgistanska prelazna vlada je saopštila da upućuje rezervne snage na područje koje je bilo uporište bivšeg predsednika Kurmanbeka Bakijeva. On je svrgnut u pobuni 7. aprila u kojj je poginulo 85 ljudi. Svgrnuti lider koji se sakrio u Belorusiji, demantovao je tvrdnje lidera prelazne vlade da njegovi sledbenici podstiču etničko nasilje.